שקשוקה (סדרת טלוויזיה)

שקשוקה היא סדרת טלוויזיה ישראלית המשודרת בכאן חינוכית. הסדרה נוצרה על ידי אבנר ברנהיימר ואסיה לבטוב ובוימה על ידי אביעד קידר. הסדרה נכתבה בהשראת ספריה של גליה עוז "שקשוקה" ו"אני מייקי". הסדרה החלה את שידוריה ב־3 במרץ 2021. ב־13 במרץ 2022 עלתה העונה השנייה. העונה השלישית של הסדרה עלתה ב־12 במרץ 2023. יוצרי הסדרה הודיעה על עונה רביעית ועונה חמישית, העונה הרביעית עלתה ב-10 בספטמבר 2023. העונה החמישית עלתה ב-31 במרץ 2024. העונה השישית עלתה ב-4 באוגוסט 2024. העלילה מתמקדת בבית הספר "שדות" בצפון הרחוק, שם חבורת ילדים מכיתה ה' מתמודדים עם סיטואציות חברתיות ומשפחתיות, חלקן נעימות וחלקן פחות. בתחילת עונה 3 יולי עוזבת לתאילנד במסגרת נוודות דיגיטלית עם הוריה, רגע לפני שכיתה ו' מתחילה. אך בתחילת שנת הלימודים (בפרק השני בעונה השלישית) ילדה חדשה שנקראת גם כן יולי מצטרפת לכיתה. בעונה 4 מגיע תלמיד חדש בשם תמר. בתחילת העונה תלמידי כיתה ו'3 (מהעונה הקודמת) עולים לכיתה ט', כך שילדים כיתה א'2 (מהעונה הקודמת) עולים לכיתה ד'2. העונה מתרכזת בעיקר בסיטואציות של הילדים הצעירים, והבוגרים מקבלים תפקיד יותר משני. בסוף העונה יולי הישנה חוזרת מהנוודות דיגיטלית ורואה את יולי בן שושן מתנשקת עם דותן. בעונות 1–2 הקאסט הראשי לומד בכיתה ה', בעונות 3–4 בכיתה ו', ובעונה 5–6 בכיתה ט'. בפרק האחרון של עונה 6 הם מסיימים את הלימודים ועולים לתיכונים. יולי גונן (דני דרימר) (עונות 1–2, אורחת בעונות 3–4) – ילדה שנקלעת לדילמות חברתיות ומשפחתיות רבות אשר לא תמיד נפתרות. החברה הכי טובה ובת דודה של אפי ואסתי. הייתה מאוהבת בסתר בדותן בעונות הראשונה והשנייה. בעונה 3 עוזבת עם הוריה לנוודות דיגיטלית. יולי (יוליה) בן שושן (נועה בן גיגי) (עונות 3–6) – הצטרפה לכיתה בעונה ה-3. שומרת מסורת. גרה בדירה הישנה של יולי גונן. בהתחלה קינאה בקשר שלה עם חבריה. נמצאת בזוגיות עם דותן מסוף העונה הרביעית. בעונה הרביעית התחילה להיות החברה הכי טובה (החדשה) של אפי. בסוף העונה ה-6 מתקבלת ללמוד במגמת אופנה בבית הספר - תיכון מקיף מילאנו לאחר שהגישה ערעור. אפי (אפרת) אהרוני גל (מיכאלה רון) – בת דודה של יולי גונן והחברה הטובה ביותר שלה. ילדה "מעופפת" וקצת מוזרה. בת לשני אבות - מיכה ומישל אהרוני גל ואחותה הגדולה של אסתי. בעונה השלישית שקשוקה עוברת לגור אצלה עקב עזיבתם של יולי גונן והוריה לנוודות דיגיטלית. בסוף העונה ה-6 מתקבלת ללימודים במגמת קולנוע בבית הספר - תיכון מקיף מילאנו. תמר בראל (איתי להב) (עונות 4–6) – הצטרף לכיתה בעונה ה-4. הגיע מבית ספר אנתרופוסופי. נער חולמני שחושב בצורה שונה מהילדים האחרים. אחיה הקטן של מעיין והבן של דפנה ויהונתן. נקרא תמר על שם תמרי מהסדרה "הצריף של תמרי". אופק וולפסון (גיא שטרן) – השכן של יולי גונן. עם עזיבתה לנוודות דיגיטלית והגעתה של יולי בן שושן לשכונה הוא הופך לשכן שלה. אוהב לשחק במשחקי מחשב ולנגן על קרן יער. החבר הכי טוב של אביב. סבתו ניצולת שואה. אביב נוימן (אור באום) – ילד בעל דמיון רחב שאוהב להמציא סיפורים מופרכים. נוטה לגמגם. החבר הכי טוב של אופק. דותן דהרי (גור עדן) – "מלך הכיתה". טוב בספורט ובמיוחד בכדורגל. בעונות 1–2 נרמז שמתנהל משהו זוגי בינו לבין יולי גונן. מסוף העונה ה-4 הוא בזוגיות עם יולי בן שושן. דוקי ("צדוק") פרי (נח טאוב גולן) – אחיו הגדול של דוד ובנם של מוֹש וריקי. חברו הטוב ביותר של דותן, ה"שפוט" שלו וגם חלק מהחבורה שלו. הצטרף בכיתה ד' לכיתה. מחונן. מייקי סמוחה (אופיר עייני) – ילד חזק הסובל מדיסלקסיה, הפרעות קשב וריכוז, בעיות עצבים וקשיים חברתיים ומשפחתיים. מוכשר מאוד בציור. אחיו הצעיר של אור. החבר הכי טוב של קשת. קשת אברהמי (יולי יוסף) – ילדה חכמה שאוהבת לקרוא ספרים הטובה מאוד במדעים ובחשבון. נכדתה של תכלת. החברה הכי טובה של מייקי. דור דואני (שלי ברק) – ילדה שמגיעה לבית החינוך עקב גירושי הוריה בפרק ה-2 של העונה הראשונה. חברותיה הכי טובות הן התאומות "ציקי-נוני". מהפרק השני של העונה ה-2 היא נהיית "מלכת הכיתה". טובה מאוד בספורט. בעונה השנייה נולדת לה חצי אחות מאביה, ששמה ליבי. בסוף העונה ה-6 מתקבלת ללימודים במגמת מחול בבית הספר - תיכון מקיף מילאנו. ציקי קפלן (נוי דולב) – אחותה התאומה של נוני. חברה ו"שפוטה" של דור. נמצאת בחוג מוזיקה אלקטרונית ובמשיבות של הכיתה משמשת כהדי ג'יי, ביחד עם ציקי התאומה שלה הן נקראת "ציקי-נוני". בסוף העונה ה-6 מתקבלת ללימודים במגמת מוזיקה בבית הספר - תיכון מקיף מילאנו. נוני קפלן (רוני דולב) – אחותה התאומה של ציקי. חברה ו"שפוטה" של דור. מחוננת, ביחד עם ציקי התאומה שלה היא נקראת "ציקי-נוני". בסוף העונה ה-6 מתקבלת ללימודים בבית הספר - תיכון מקיף מילאנו. עומאר (מיכאל מרשה) (עונות 1–4) – ילד פליט שהגיע עם משפחתו מאפריקה בפרק 17 בעונה הראשונה. חלק מהחבורה של דותן. דובר עברית וערבית. יובל (איתמר כהן) (עונות 1–2) – ילד רגיש, מצחיק ומתוחכם. חלק מהחבורה של דותן. בעונה הראשונה היה מאוהב בדור אך אין רגשות הדדיים ביניהם. עזב בסוף כיתה ה'. יואל (יואל ברנהיימר) (עונות 3–6) – ילד מצחיק. חלק מהחבורה של דותן. אוהב להציק לבנות ובמיוחד לדור. בעונות 3–4 לומדים בכיתה א' ובעונה 5–6 לומדים בכיתה ד'. אסתי אהרוני גל (נעמי בן נחום) – אחותה הקטנה של אפי וביתם של מיכה ומישל. בשונה מאפי, היא אוהבת סדר וניקיון כמו אבא מישל. בעונה השלישית עלתה לכיתה א' ובעונה החמישית לכיתה ד'. בן מאוהב בה. החברה הכי טובה של תמוז. אביאל בן שושן (מנשה מנשירוב) (עונות 3–6) – אחיה הקטן של יולי בן שושן. אוהב כדורגל. הכל מהפרק השני של העונה החמישית נהיה החבר הכי טוב של בן. דוד פרי (אביתר רובין) (עונות 3–6) – אחיו הקטן של דוקי. חכם מאוד. חולם להיות מנהל קריאייטיב. מדבר בשפת המנהלים. לפעמים הוא מעדיף לשבת לבד בהפסקות עם הטאבלט שלו מאשר לשחק עם השאר. בדיוק כמו רני הוא לא כל כך אוהב כדורגל וכדורסל אך הוא כן אוהב משחקי וידאו. מאי פדרבוש מגן (מאיה ססובר) (עונות 3–6) – ילדה שאוהבת חיות וכלבים בפרט. לפני תחילת הסדרה ניסתה להתקבל לבית הספר לטבע אבל לא עלתה בהגרלה. "מלכת הכיתה". בעונה החמישית החלה להיות החברה הכי טובה והיחידה (ולפעמים גם ה"שפוטה") של נאיה. למרות זאת היא גם אוהבת לבלות הרבה פעמים עם עוד ילדים כמו: רני ואסתי. לא כל כך אוהבת את תמוז ולכן היא נוטה לא להתערב כאשר רואה את נאיה מתבריינת אליה ולפעמים היא גם מצטרפת לנאיה ונטפלת אליה. תמוז כהן-קינן (ירדנה ישראלוף) (עונות 5–6) – החברה הכי טובה של אסתי. ילדה פרפקציוניסטית שרוצה להצליח מאוד בלימודים. נאיה נוטה להתבריין אליה ללא סיבה מוצדקת. לא כל כך אוהבת תשומת לב. נאיה ששון (אודל קרודו) (עונות 5–6) – ילדה קצת מוזרה שנוטה לבעיות רבות ולבריונות. שטלתנית. החברה הכי טובה של מאי. בשל הנטייה שלה לבריונות, מאי היא החברה היחידה שלה. ילדה יתומה. אמא שלה נפטרה ממחלת הסרטן לפני תחילת הסדרה. יש לה שתי אחיות גדולות. לא כל כך מחבבת את אסתי ובעיקר לא את תמוז, ולכן נוטה בעיקר להתבריין אליה ללא סיבה מוצדקת. רני בר (אלי נחמני) (עונות 5–6) – ילד שאוהב לשחק יותר עם הבנות מאשר עם הבנים. בעיקר מכיוון שהוא לא כל כך אוהב כדורגל וכדורסל. חולם להיות תסריטאי. בן דודו של רביד, בנם של אילת ונועם ואחיה הקטן של ליאת ומאוד אוהב אותה. בן אמיתי (יהלי גבאי) (עונות 5–6) – הילד החדש בכיתה שהגיע בפרק השני של העונה החמישית, והופך לחבר הכי טוב של אביאל ול"מלך הכיתה". אוהב כדורגל, חושב שהוא יכול להשיג הכל מכיוון שאביו הוא שר בממשלה. הוא מאוהב באסתי, אך לא ידוע אם היא מרגישה כמוהו. ענת גונן (מיה דגן) (עונות 1–2, אורחת בעונה 3) – אמא של יולי גונן, אחותו הגדולה של מישל, אשתו של ירון ודודתה של אפי. במאית קולנוע של סרטים תיעודיים. בעונה 3 עוזבת לנוודות דיגיטלית. ירון גונן (עמי סמולרצ'יק) (עונות 1–2, אורח בעונה 3) – אביה של יולי גונן, בעלה של ענת ודודה של אפי. אדם רגיש וקצת עצלן. בעונה 3 עוזב לנוודות דיגיטלית. זוהר בן שושן (איתי תורג'מן) (עונות 3–6) – אביהם של אביאל, חן ויולי בן שושן ובעלה של אדל בן שושן. יזם ואיש שיווק. אדל בן שושן (רעות אלוש) (עונות 3–6) – אימם של אביאל, חן ויולי בן שושן ואשתו של זוהר בן שושן. צרפתייה. גרה בישראל כבר מעל 17 שנה. מישל אהרוני גל (ידידיה ויטל) – אביהם של אפי ואסתי, אחיה הקטן של ענת, דודה של יולי גונן ובעלו של מיכה. אוהב סדר וניקיון. מנהל ביחד עם בעלו מיכה קונדיטוריה. הומוסקסואל. מיכה אהרוני גל (יורן דוידי) – אביהם של אפי ואסתי, בעלו של מישל ודודה של יולי גונן. מנהל ביחד עם בעלו מישל קונדיטוריה. הומוסקסואל. בניגוד למישל, אין לו שום בעיה עם בלגן. מרוקאי משני הצדדים. שרון דהרי (מולי שולמן) – אביו של דותן ובעלה של קרן. אדם רגוע וילדותי שנוהג להתווכח עם בנו על דברים שטותיים. עקר בית (כיום) ופסיכולוג לשעבר. קרן דהרי (מירב שירום) – אימו של דותן ואשתו של שרון. פסיכולוגית. מנסה למנוע מדותן להיות מכור למסכים. תומר וולפסון (גיל וייס) – אביו של אופק, בנה של נעמי ובעלה של רונית. מנהל חנות גלישה לשעבר. כיום מנהל אזורי של רשת אלקטרוניקה ובחופשים מנהל קייטנת גלישה. רונית וולפסון (ורד פלדמן) – אימו של אופק ואשתו של תומר. עורכת דין. מכונה "ניתי"/"נתי" ליסה סמוחה (דנה סמו) (עונות 2–4) – אימם של מייקי ואור. עובדת בשתי עבודות במקביל. מוש פרי (שי גולדשטיין) (עונות 3–6) – אביהם של דוקי ודוד ובעלה של ריקי. נהג מונית. חובב בישול וריקוד. ריקי פרי (ליז רביאן) (עונות 3–6) – אימם של דוקי ודוד ואשתו של מוש. גננת. חובבת ריקוד. שי דואני (רון שחר) (עונות 3–4) – אביה של דור וליבי. גרוש מעלמה (אמא של דור). כיום נשוי לנגה. נגה (דניאל גל) (עונות 3–4) – אשתו הנוכחית של שי. אמה הביולוגית של ליבי ואימה החורגת של דור. ישבה בעברה בכלא/במעצר על כך ששחררה חולדות ממעבדות באוניברסיטה כדי שלא יעשו עליהן ניסויים. מאיה פדרבוש מגן (טימור סטרשנוב) (עונות 3, 5) – אמא של מאי. אורתופדית בכירה עם התמחות בבהונות כף הרגל. כלנית קפלן (סיון קרצ'נר) (עונה 3) – אימן של ציקי ונוני. עלמה דואני (מעין וינשטוק) (עונה 3) – אמה של דור. גרושה. אשתו לשעבר של שי. יהונתן בראל (רוני קובן) (עונה 4) – אביהם של תמר ומעיין ונשוי לדפנה. דפנה בראל (שרון שטרק) (עונה 4) – אימם של תמר ומעיין ונשואה ליהונתן. פסנתרנית. סמדי כהן-קינן (מעיין תורג'מן) (עונות 5–6) – אמה של תמוז ונשואה לגדי. משחקת ביחד עם גדי בהצגות ילדים. גדי כהן-קינן (אברהם שלום לוי) (עונות 5–6) – אביה של תמוז ונשוי לסמדי. מחזאי של הצגות ילדים. משחק ביחד עם סמדי בהצגות ילדים. הדס אמיתי (יעל לבנטל) (עונות 5–6) – אמו של בן ואשתו של יניב. ציירת. אוהבת לצייר בעיקר את עצמה. יניב אמיתי (יפתח קליין) (עונות 5–6) – אביו של בן ונשוי להדס. שר בממשלה. נוהג לטרטר את מיצי, יועצו לכל מיני דברים. עופר ששון (דן מור) (עונות 5–6) - אביהן של רלי, קארין ונאיה. אשתו נפטרה ממחלת הסרטן. אילת בר (מאיה מעוז) (עונות 5–6) – אמו של רני וליאת ודודתו של רביד. מגנה על רני בכל סיטואציה ולפעמים באופן מוגזם. נועם בר (שלומי ארבע) (עונות 5–6) אביו של רני וליאת ודודו של רביד. נגר. היה רוצה שרני יהיה יותר כמו כל שאר הבנים בגילו ושישחק יותר עם הבנים מאשר עם הבנות. השומרת (שני קליין) – שומרת בית החינוך. מיטיבה להבין את רגשותיהם של הילדים. לא אומרת את שמה הפרטי. אוהבת מאוד את אילנה. עשתה ניתוח בגיל שש ומאז יש לה פוביה מניתוחים. מפחדת מהחושך ומעכברים. גלית (אגם רודברג) (עונות 5–6) – מורתם ומחנכתם של ילדי כיתה ד'2. דרמטית מדי ומקצינה את הרגשות שלה באופן מוגזם. אוהבת להגיד "הרקע שלי". אילנה (עדי חבשוש) (עונות 1–4,7)– מחנכת כיתות ד'-ו'. מחנכת הכיתה ה'3 עד סוף כיתה ו'. במקרים רבים לא מצליחה לשמור על סדר ומשמעת בכיתה, בעיקר מול דותן, אך תמיד מוצאת לזה פתרון המתאים לדרכה. יש לה חתולה ג'ינג'ית בשם מישמיש. בעונה החמישית יוצאת לשנת שבתון וגלית מחליפה אותה. חיים (אמיר שורוש) – מורה לספורט. משפחתו דו לאומית, אשתו דוברת ערבית. אוהב כריכים. תכלת אבוקסיס (חנה לסלאו) – מנהלת בית החינוך. סבתא של קשת. נוקטת בגישה אגרסיבית ואסרטיבית מול רוב הצוות והתלמידים. סבג (אימרי ביטון) (עונה 1) – מורה לתנ"ך ולתיאטרון. מתחבר אל מייקי, מבין את הקשיים והרגשות שלו. אינטליגנטי, חכם ובוגר. שגיא (דולב מסיקה) (עונות 2–6) – מורה למתמטיקה ולמדע. עבד בעבר בחברת היי־טק. צופית (מנבר יוסף) (עונות 2–4, מוזכרת בעונות 5–6) – בת שירות לאומי. באה לעזור לילדי הכיתה מהעונה השנייה. רגישה, מאוד בוגרת וחכמה. דתייה. שקשוקה (דיבוב: אבנר ברנהיימר (עונה 2), אליאנה תדהר (עונה 3)) – הכלבה של יולי גונן. בעונה 3 עוברת לגור עם משפחת אהרוני גל (באופן זמני). אור סמוחה (אמיר בנאי) (עונות 2–6) – אחיו הגדול של מייקי. מדריך בצופים ותלמיד מצטיין. היה בזוגיות אם מעיין בעונה הרביעית. בעונה החמישית מתגייס לצבא. חן בן שושן (עדן קטורזה) (עונות 3–6) – אחותם הגדולה של יולי ואביאל. תלמידת כיתה יב'. מעיין בראל (מיקה לוין) (עונה 4) – אחותו הגדולה של תמר. הייתה בזוגיות עם אור סמוחה בעונה הרביעית. בעונה החמישית מתגייסת לצבא. ליבי דואני (עונות 2–4) – חצי אחותה הקטנה של דור. נולדה מאותו אבא אבל לא מאותו אמא. תינוקת, נולדה בעונה השנייה. נעמי וולפסון (רבקה מיכאלי) – סבתא של אופק, אימו של תומר. אלמנה. בעלת ליקוי שמיעה חלקי. מצחיקה, בעלת חוש הומור, ניצולת שואה. רלי ששון (אלינור וייל) (עונות 5–6) – אחותם הגדולה של נאיה וקארין. חברה טובה של אור מהצבא. לאחר מות אמה, הפכה לסוג של אמא צעירה בשביל אחיותיה. קארין ששון (בר סביר) (עונות 5–6) – האחות האמצעית במשפחה של נאיה. פנינה (ציפי שביט) (עונה 2) – חברה טובה של נעמי. אבי (פבלו זלצמן) (אורח בעונה 2) – בעלה לשעבר של פנינה. סופי מבורך (מיקה צור) (אורחת בעונה 2) – תלמידת עבר בבית החינוך. איתי שכטר (בתפקיד עצמו) (עונה 4) – כדורגלן מפורסם שמדריך את הילדים בקייטנת הכדורגל. נטע (אורחת בעונה 4) – תלמידה שלמדה בעבר בבית החינוך. דוקי היה מאוהב בה. עזבה את הכיתה בסוף כיתה ד'. לירי (נינה זריפין) (אורחת בעונה 4) – נערה מחבורת ילדי בית העץ. מתחברת עם נעמי. מתן (אסף פרי) (אורח בעונה 4) – היה בזוגיות (שלא החזיקה לעורך זמן) עם ליסה. מנהל קו ייבוא של שוקולד/וניל בקונדיטוריה של מיכה ומישל. ליאת בר (יעל קרפלוב) (עונה 5–6) – בת דודו של רביד, ביתם הבחורה של אילת ונועם ואחותו הגדולה של רני. שחקנית טניס. רביד בר (גיל צפריר) (עונה 6) – בן דודם של רני וליאת והאחיין של נועם ואילת. ילד הסובל מסוכרת נעורים. אוהב לשחק כדורגל. נועם אוהב לכנות אותו "גֶבֶר". מיצי (אורי אוריין) (עונה 5–6) – היועץ הפוליטי של אביו של בן. מאיה ראכלין (בתפקיד עצמה) (אורחת בעונה 5) – מראיינת את סמדי וגדי בעקבות הצגת ילדים העוסקת ביציאת מצרים ואשר התפרסמה ברשתות החברתיות. "שקשוקה", באתר כאן חינוכית שקשוקה, במיזם "אישים" לתיעוד היצירה הישראלית "שקשוקה", באינסטגרם של כאן חינוכית "שקשוקה", בטיקטוק של כאן חינוכית גילי איזיקוביץ, סדרת הילדים הנהדרת שאתם מפספסים בגלל סערת גליה עוז, באתר הארץ, 30 במרץ 2021 שקשוקה 5 | מי היה מאמין, שנה אחרונה בחטיבה– בראשון הבא מתחילים, סרטון בערוץ "כאן חינוכית", באתר יוטיוב (אורך: 00:53) כולל פרק ספיישל דור שכניק, ירדנה ישראלוף: "אני לא אוהבת שמתייחסים אליי שונה", באתר פרוגי, 31 במרץ 2024 עדי חבשוש בג'וב חדש: זו הסדרה החדשה שתעלה בכיכובה, באתר אייס, 29 באוגוסט 2023 נעדרת מעונות 5–6 בשל השתתפותה ברוקדים עם כוכבים 2022 דור שכניק, עדן קטורזה: "אנשים לא יודעים שאתה עובד הרבה יותר קשה בגלל שאתה 'הבן או הבת של'", באתר פרוגי, 11 בספטמבר 2023 ניצן פינקו, "זו לא סדרה שאומרת לילדים שהחיים נפלאים": התסריטאי של "שקשוקה" מדבר על פרק יום השואה, באתר ynet, 3 במאי 2024